turjo4nis/wikipedia-bn-dump-20250701 huggingface dataset:
রিয়াদ মাহরিজ

রিয়াদ করিম মাহরিজ (জন্ম: ২১ ফেব্রুয়ারি ১৯৯১) একজন পেশাধার ফুটবল খেলোয়াড়, যিনি প্রিমিয়ার লিগের দল ম্যানচেস্টার সিটির এবং আলজেরীয় জাতীয় দলের হয়ে খেলেন ।

তথ্যসূত্র

বহিঃসংযোগ

Riyaz Mahrez profile at the Manchester City F.C. website

 
 

১৯৯১-এ জন্ম
জীবিত ব্যক্তি
আলজেরিয়ার আন্তর্জাতিক ফুটবলার
ফুটবল মধ্যমাঠের খেলোয়াড়
ম্যানচেস্টার সিটি ফুটবল ক্লাবের খেলোয়াড়
লেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
ল্য আভ্র অ্যাথলেটিক ক্লাবের খেলোয়াড়
কেঁপের কেরফাঁতাঁ ফুটবল ক্লাবের খেলোয়াড়
২০১৫ আফ্রিকা কাপ অব নেশন্সের খেলোয়াড়
আফ্রিকা কাপ অব নেশন্স বিজয়ী খেলোয়াড়
২০১৯ আফ্রিকা কাপ অব নেশন্সের খেলোয়াড়
সারসেলের ব্যক্তি
ভাল-দোয়াজের ক্রীড়াবিদ
ফরাসি জাতীয় চ্যাম্পিয়নশিপ ২-এর খেলোয়াড়
ফুটবল উইঙ্গার
লিগ ২-এর খেলোয়াড়
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২০১৪ ফিফা বিশ্বকাপের খেলোয়াড়
২০১৭ আফ্রিকা কাপ অব নেশন্সের খেলোয়াড়
২০২১ আফ্রিকা কাপ অব নেশন্সের খেলোয়াড়
ইংল্যান্ডে ফরাসি প্রবাসী ক্রীড়াবিদ
আলজেরীয় মুসলিম
ফরাসি মুসলিম
২০২৩ আফ্রিকা কাপ অব নেশন্সের খেলোয়াড়
পুরুষ ফুটবল মধ্যমাঠের খেলোয়াড়
সৌদি পেশাদার লিগের খেলোয়াড়
২১শ শতাব্দীর ফরাসি পুরুষ ক্রীড়াবিদ
খোশি জেলা

খোশি জেলা আফগানিস্তানের লগার প্রদেশের পূর্ব অংশে অবস্থিত একটি জেলা। জেলাটি কাবুল থেকে প্রায় ৮০ কিমি দূরে এবং লগার প্রদেশের পুল-ই-আলম এর কেন্দ্রীয় অঞ্চল থেকে প্রায় ১৮ কিমি দূরে অবস্থিত। জেলা কেন্দ্রীয় এলাকার নাম হচ্ছে খোশি। যার মধ্যে থেকে পশতুন জনসংখ্যা ৬৫%, তাজিক ৩৪% এবং হাজারা ১% রয়েছে।

তথ্যসূত্র

বহিঃসংযোগ 

Website dedicated for Logar province 
Afghanistan Information Management Services (AIMS) 
Logar Provincial Reconstruction Team - Czech Republic 

লগার প্রদেশের জেলা
পঞ্চগড় সরকারি মহিলা কলেজ

পঞ্চগড় সরকারি মহিলা কলেজ  পঞ্চগড়ে অবস্থিত বাংলাদেশের একটি সরকারি কলেজ । এই কলেজটি মহিলা কলেজ  নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

ইতিহাস
বাংলাদেশের সর্ব উত্তরের জনপদ পঞ্চগড়ের একটি সুবিখ্যাত ও ঐতিহ্যবাহী বিদ্যাপীঠ পঞ্চগড় সরকারি মহিলা কলেজ। নারীশিক্ষা সম্প্রসারণের মহৎ লক্ষ্য নিয়ে স্থানীয় দানবীর, বিদ্যানুরাগী ব্যক্তিবর্গ ও জেলা প্রশাসনের প্রত্যক্ষ সহযোগিতায় ১৯৮৫ সালের ১ জুলাই কলেজটির যাত্রা শুরু হয়। ১৯৯০ সালে কলেজটিকে সরকারিকরণ করা হলেও ১৯৯১ সালে তা’ বাতিল করা হয়। ১৯৯৭ সালের ২৭ মার্চ কলেজটি শিক্ষাবান্ধব সরকারের মাননীয় প্রধানমন্ত্রী শেখ হাসিনা জাতীয়করণ করেন। জেলার একমাত্র সরকারি মহিলা কলেজ এটি। নারীশিক্ষার উন্নয়নে সর্বোপরি একটি দক্ষ, মননশীল জাতি উপহার দেবার মানসে এই শিক্ষাপ্রতিষ্ঠানটি সূচনালগ্ন থেকেই শিক্ষাদান প্রক্রিয়ায় অসামান্য অবদান রেখে আসছে। প্রায় ছয় হাজার ছাত্রী সম্বলিত এ শিক্ষায়তনে পাঠদানের পরিবেশ অত্যন্ত অনুকূল। এইচ.এস.সি. পর্যায়ে ২২টি ও স্নাতক (পাস) পর্যায়ে ২০টি বিষয়ে এবং স্নাতক (সম্মান) পর্যায়ে ৯টি বিষয়ে এখানে পাঠদান করা হয়। কলেজের প্রাক্তন অধ্যক্ষ ড. মোঃ নাজমুল হক এই কলেজে অবস্থিত বাংলাদেশের একমাত্র ‘রকস্ মিউজিয়ামটি প্রতিষ্ঠা করেন। এটি ছাত্রীদের জ্ঞানার্জনের পাশাপাশি দেশি-বিদেশি পর্যটকদের জন্য এক অপার কৌতূহলের বিষয়। জেলার প্রথম পরীক্ষামূলক চা বাগানটি এই কলেজ ক্যাম্পাসে অবস্থিত। “শিক্ষাই মুক্তি” এ স্লোগানকে ধারণ করে এ কলেজ সাফল্যের দিক থেকে জেলার সবচেয়ে গৌরবময় ফলাফল উপহার দিয়ে আসছে। কলেজের সামগ্রিক কর্মসূচি সুষ্ঠুভাবে সম্পন্ন করার জন্য ‘একাডেমিক ক্যালেন্ডার’ অনুসরণ করা হয়। সহশিক্ষা কার্যক্রমেও এ কলেজের অবস্থান অনন্য। জাতীয় দিবস সহ অন্যান্য গুরুত্বপূর্ণ দিবসে ছাত্রীরা অংশ নিয়ে থাকে। আবৃত্তি, সঙ্গীত, বিতর্ক সহ কলেজে অনুষ্ঠিত ক্রীড়া ও সাংস্কৃতিক প্রতিযোগিতায় ছাত্রীদের তৎপরতা আশাব্যঞ্জক। পঞ্চগড় সরকারি মহিলা কলেজটি অধ্যক্ষ, উপাধ্যক্ষ এবং সকল শিক্ষক ও কর্মচারীর ঐকান্তিক প্রচেষ্টায় নিরন্তর এগিয়ে চলেছে জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলাদেশ বিনির্মাণে।

অনুষদসমূহ
কলেজটিতে বর্তমানে  ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি। 

 বাংলা
 অর্থনীতি 
 ইতিহাস
 ইসলামের ইতিহাস
 ভূগোল
 দর্শন
 গণিত
 ব্যবস্থাপনা 
 মার্কেটিং

শিলা জাদুঘর
পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় পাথরের জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমাণ প্রায় ১,০০০-এরও বেশি।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

পঞ্চগড় জেলার মহাবিদ্যালয়
১৯৮৫-এ প্রতিষ্ঠিত শিক্ষাপ্রতিষ্ঠান
১৯৮৫-এ বাংলাদেশে প্রতিষ্ঠিত
বাংলাদেশের মহাবিদ্যালয়
সরকারি জাহেদা সফির মহিলা কলেজ

সরকারী জাহেদা সফির মহিলা কলেজ জামালপুর সদর উপজেলায় অবস্থিত বাংলাদেশের একটি সরকারি কলেজ । আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।

ইতিহাস
১৯৬৭ সালের ৯ জুন সরকারি জাহেদা সফির মহিলা কলেজ এক সভায় কলেজটি প্রতিষ্ঠার সিদ্ধান্ত হয়। শুরুতে কলেজটি টিনের চালা ঘরে শিক্ষা কার্যক্রম শুরু করে। স্বাধীনতার পর ১৯৮০ সালের ১লা মার্চ কলেজটি জাতীয়করণ কর হয়। কলেজটির মোট জমির পরিমাণ ৪.৩৭। কলেজটিতে ১২টি বিষয়ে স্নাতক পর্যায়ে পাঠ দান করা হয়। কলেজ প্রতিষ্ঠা লগ্ন হতেই উচ্চমাধ্যমিক পর্যায়ে যুক্তিবিদ্যা ও পরবর্তীকালে স্নাতক পর্যায়ে দর্শন বিষয় অনুমোদিত হয়।

অনুষদসমূহ
উচ্চ মাধ্যমিক 
 মানবিক বিভাগ,
 ব্যবসায় শিক্ষা, 
 বিজ্ঞান বিভাগ,

স্নাতক 
 বি.এ, 
 বি.এস.এ. 
 বি.বি.এস,

সুবিধাদি
শিক্ষার্থীদের জ্ঞানার্জনের চাহিদা পূরণের জন্য একটি গ্রন্থাগার রয়েছে। সেখানে প্রায় ১২০০০ বইয়ের সংগ্রহশালা রয়েছে। কলেজে কম্পিউটার শিক্ষার জন্য অত্যাধুনিক একটি কম্পিউটার ল্যাব রয়েছে। ডিজিটাল সামগ্রী নির্ভর পাঠদানের লক্ষ্যে মল্টিমিডিয়া শ্রেণীকক্ষ চালু করা হয়েছে।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ
  
 মাধ্যমিক ও উচ্চশিক্ষা অধিদপ্তর

জামালপুর জেলার মহাবিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
নিউ ফুট-বল ক্লাব

নিউ ফুট-বল ক্লাব  ছিল মাদ্রিদ ভিত্তিক একটি স্পেনীয় ফুটবল ক্লাব, যেটি ১৮৯৭ থেকে ১৯০৩ সাল পর্যন্ত সক্রিয় ছিল। তারা ১৯০২ কোপা দে লা করোনাসিওনে অংশগ্রহণ করেছিল।

তথ্যসূত্র

মাদ্রিদের ফুটবল ক্লাব
১৮৯৭-এ প্রতিষ্ঠিত ফুটবল ক্লাব
১৮৯৭-এ স্পেনে প্রতিষ্ঠিত
১৯০৩-এ ভেঙ্গে যাওয়া ফুটবল ক্লাব
১৯০৩-এ স্পেনে ভেঙ্গে যাওয়া প্রতিষ্ঠান
মাদ্রিদ কমিউনিটির বিলুপ্ত ফুটবল ক্লাব
নজরুল স্বরলিপি

নজরুল স্বরলিপি (প্রথম প্রকাশ- ১৯৩১) ৩৫টি। 
নজরুল সংগীত স্বরলিপি প্রমাণীকরণ :

আদি গ্রামোফোন রেকর্ডে ধারণকৃত নজরুল সংগীতের বাণী ও সুর অনুযায়ী স্বরলিপি প্রমাণীকরণের জন্য সরকার ‘নজরুল সংগীত স্বরলিপি প্রমাণীকরণ পরিষদ’ গঠন করেছে। উক্ত পরিষদ কবি নজরুল ইসলামের সুস্থাবস্থায় প্রকাশিত আদি গ্রামোফোন রেকর্ড-এর বাণী ও সুর অনুসরণে নজরুল-সংগীতের স্বরলিপি সত্যায়ন ও শুদ্ধতা যাচাই করে স্বরলিপি গ্রন্থ প্রকাশ করে। ইতোমধ্যে নজরুল সংগীত স্বরলিপি ৩৭টি খণ্ড (প্রতি খণ্ডে ২৫ টি করে) ৯২৫টি শুদ্ধ নজরুল সংগীতের স্বরলিপি প্রকাশিত হয়েছে। আরও তিনটি খণ্ড প্রকাশের অপেক্ষায় রয়েছে।

তথ্যসূত্র 

https://web.archive.org/web/20181009064353/http://www.nazrulinstitute.gov.bd/site/page/731bc9c8-fb65-4c7d-b3f2-0b49cbfdaa0a/%E0%A6%95%E0%A6%BE%E0%A6%B0%E0%A7%8D%E0%A6%AF%E0%A6%BE%E0%A6%AC%E0%A6%B2%E0%A6%BF
মোহর শেখ

মোহর শেখ (জন্ম: ২১ মার্চ ১৯৯৭) হলেন একজন বাংলাদেশি ক্রিকেটার। তিনি ২০১৮ সালের ৮ই অক্টোবর তারিখে, ২০১৮–১৯ জাতীয় ক্রিকেট লিগে রাজশাহী বিভাগের হয়ে খেলার মাধ্যমে প্রথম-শ্রেণীর ক্রিকেটে অভিষেক করেন। এই মাসের শেষের দিকে, তিনি জিম্বাবুয়ে ক্রিকেট দলের বিরুদ্ধে প্রস্তুতিমূলক খেলায় বাংলাদেশ ক্রিকেট বোর্ড একাদশে ডাক পান।

২০১৮ সালের অক্টোবর মাসে, তিনি ২০১৯ বাংলাদেশ প্রিমিয়ার লিগের ড্রাফটে ঢাকা ডায়নামাইটসে স্থান পান।

তথ্যসূত্র

বহিঃসংযোগ
 

জীবিত ব্যক্তি
১৯৯৭-এ জন্ম
বাংলাদেশী ক্রিকেটার
রাজশাহী বিভাগের ক্রিকেটার
রাজশাহী জেলার ব্যক্তি
রাজশাহী বিভাগ থেকে আগত ক্রিকেটার
ঢাকা ডমিনেটর্সের ক্রিকেটার
প্রাইম ব্যাংক ক্রিকেট ক্লাবের ক্রিকেটার
চট্টগ্রাম বন্দর স্টেডিয়াম

শহীদ ইঞ্জিনিয়ার শামসুজ্জামান স্টেডিয়াম বাংলাদেশের  চট্টগ্রাম জেলায় অবস্থিত একটি স্টেডিয়াম। এই স্টেডিয়ামের মালিক চট্টগ্রাম বন্দর কর্তৃপক্ষ। বাংলাদেশের অন্যসকল স্টেডিয়ামের মত এই ভেন্যুটি  জাতীয় ক্রীড়া পরিষদের নিয়ন্ত্রণাধীন নয়। তবে জেলা ক্রীড়া সংস্থাসহ জাতীয় পর্যায়ে ভেন্যুর ব্যবহার হয়েছে।

নির্মাণ 
চট্টগ্রাম বন্দরের কর্মকর্তা, কর্মচারী এবং তাদের পোষ্যদের ক্রীড়া শিক্ষা ও প্রশিক্ষণ গ্রহণে জাতীয় ও আন্তর্জাতিক মানের খেলোয়াড় তৈরির লক্ষ্যে চট্টগ্রাম বন্দর কর্তৃপক্ষ কর্তৃক ১৯৬০ সালে এই স্টেডিয়াম নির্মাণ করে। ২০২১ সালে স্টেডিয়ামে ফ্লাড লাইট  বসানোর পরিকল্পনা করা হয়।

আয়োজন 
এখানে ক্রিকেট, ফুটবল, ভলিবলসহ বিভিন্ন ক্রীড়ার একাডেমিক কার্যক্রম চলে। বিশ্বকাপ ক্রিকেটের (অনূর্ধ্ব-১৯) সময় স্টেডিয়ামটি অনুশীলন ভেন্যু হিসাবে ব্যবহার করা হয়।

আরো দেখুন 
 বাংলাদেশের ক্রীড়া স্থাপনাসমূহ

তথ্যসূত্র 

বাংলাদেশের স্টেডিয়াম
২০১৫-এ প্রতিষ্ঠিত
চট্টগ্রামের ক্রীড়া অনুষ্ঠানস্থল
চিত্রলেখা গুহ

চিত্রলেখা গুহ বা চিত্রলেখা গূহ একজন  বাংলাদেশী টেলিভিশন, মঞ্চ এবং চলচ্চিত্র অভিনেত্রী। ৭১ এর মা জননী চলচ্চিত্রে তার ভূমিকার জন্য তিনি ২০১৪ সালের শ্রেষ্ঠ অভিনেত্রী হিসেবে বাংলাদেশ জাতীয় চলচ্চিত্র পুরস্কার লাভ করেন।

কর্মজীবন 
চিত্রলেখা ১৯৮৬ সালে তার অভিনয় যাত্রা শুরু করেন।

ব্যক্তিগত জীবন 
চিত্রলেখা ১৯৮৬ সালের ২৮শে এপ্রিল শিল্প নির্দেশক উত্তম গুহের সাথে বিবাহ বন্ধনে আবদ্ধ হন। তাদের দুই মেয়ে আছে আরনিলা গুহ এবং আরিশানা গুহ।

চলচ্চিত্রের তালিকা 
 লালসালু (২০০১)
 লালন (২০০৪)
 মোল্লা বাড়ীর বউ (২০০৫)
 কমন জেন্ডার (২০১২)
 ৭১ এর মা জননী (২০১৪)
রূপসা নদীর বাঁকে (নির্মানাধীন)

পুরস্কার
জাতীয় চলচ্চিত্র পুরস্কার
 বিজয়ী: শ্রেষ্ঠ পার্শ্ব অভিনেত্রী - ৭১ এর মা জননী (২০১৪)

তথ্যসূত্র

বহিঃসংযোগ 
 

জীবিত ব্যক্তি
২০শ শতাব্দীর বাংলাদেশী অভিনেত্রী
২১শ শতাব্দীর বাংলাদেশী অভিনেত্রী
চট্টগ্রাম জেলার অভিনেত্রী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী হিন্দু
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাঙালি হিন্দু
বাংলাদেশী মঞ্চ অভিনেত্রী
ভারত উপমহাদেশীয় মুসলিম শাসকগণ

মুসলমানদের ভারত বিজয়কে উপলক্ষ্য করে ১৩শ খ্রিষ্টাব্দ শতকের শুরু থেকেই ভারত উপমহাদেশে বিভিন্ন ইসলামি রাষ্ট্র গড়ে উঠে। মুসলিম রাষ্ট্রগুলোর মধ্যে ভারতের বেশিরভাগ এলাকায় শাসন করে মুঘল সাম্রাজ্য সর্বাধিক ক্ষমতাশীল হিসেবে খ্যাতি লাভ করে। তারা ১৬শ শতকের মাঝামাঝিতে শাসন প্রতিষ্ঠা করে ১৮শ শতকের মাঝামাঝি পর্যন্ত শাসনকার্য পরিচালনা করে  
ইসলামি শাসন ধীরে ধীরে মারাঠা সাম্রাজ্যের কর্তৃত্ব খর্ব করতে থাকে। এবং বিভিন্ন বিদ্রোহীদের (যেমন- আকবরের শাসনকাল পর্যন্ত মুঘল সাম্রাজ্যে চলা বিদ্রোহ) শক্তি নিঃশেষ করতে থাকে। ভারতের ইসলামি শাসনের যুগের শেষ দুটি প্রধান ঘটনা দ্বারা চিহ্নিত করা হয়। প্রথমত ১৮৫৭ সালের সিপাহী বিদ্রোহ, দ্বিতীয়ত ব্রিটিশ শাসনামলের শুরু। যদিও ভারত অধিরাজ্য (১৯৪৮ সাল) পর্যন্ত হায়দ্রাবাদের ইসলামি রাষ্ট্র সহ কিছু ছোটখাটো দেশীয় রাজ্য ক্ষমতায় ছিল।
সে যাই হোক, এরপূর্বে ১৭শ এবং ১৮শ খ্রিষ্টীয় শতকে ইসলামি রাষ্ট্রগুলোর পতন শুরু হয়।

ভারতের শাসকদের তালিকা

ঘুরি সালতানাত 
 মুহাম্মদ ঘুরি : পৃথ্বীরাজ চৌহানকে পরাজিত করে ১১৯২ খ্রি‌. ভারতে ইসলামি সালতানাত প্রতিষ্ঠা করেন।

মামলুক সালতানাত 
 কুতুবউদ্দিন আইবেক

খিলজি সালতানাত 
 জালালুদ্দিন মুহাম্মদ খিলজি

লোদি সালতানাত 
লোদি রাজবংশ ছিল পশতু রাজবংশ। ১৪৫১ থেকে ১৫২৬ সাল পর্যন্ত উত্তর ভারত ও পাঞ্জাবের অংশবিশেষ ও বর্তমান পাকিস্তানের খাইবার পাখতুনখোয়া প্রদেশে লোদি রাজবংশের শাসন ছিল। বাহলুল খান লোদি এই রাজবংশের সূচনা করেন। ইবরাহিম লোদির আমলে লোদি রাজবংশের পতন ঘটে।

মোঘল বাদশাহী

বাংলাদেশের শাসকদের তালিকা

খিলজী শাসনকাল 
 ইখতিয়ার উদ্দিন মুহম্মদ বিন বখতিয়ার খলজী

তথ্যসূত্র 

ভারতের শাসক
ভারতে ইসলাম
ভারতীয় উপমহাদেশে মুসলিম শাসন
ভারতের সাম্রাজ্য ও রাজ্য
ফৌজিয়া হুদা জুঁই

ফৌজিয়া হুদা জুঁই (জন্ম ২১ ফেব্রুয়ারি, ১৯৮৫) একজন বাংলাদেশী অ্যাথলিট। ২০০০ সালের গ্রীষ্মকালীন অলিম্পিকে তিনি ১০০ মিটার প্রতিযোগিতায় অংশ নেন।

কর্মজীবন 
১৯৯৮ সালে জুনিয়র মিটে তিনি ক্যারিয়ার শুরু করেছিলেন ১০০ মিটার স্প্রিন্ট ও লং জাম্পে। ২০০০ সালের সাত জাতির আমন্ত্রণমূলক অ্যাথলেটিকসে ১০০ মিটার স্প্রিন্ট জিতেন। ২০০৪ ইসলামাবাদ সাফ গেমস ও ২০০৬ কলম্বো সাফ গেমসে অংশগ্রহণ করেন। বর্তমানে তিনি বিকেএসপির একমাত্র মহিলা পিএইচডি করা অ্যাথলেটিকস কোচ। যিনি  আন্তর্জাতিক অঙ্গনে স্বর্ণপদক জিতেছেন।

তথ্যসূত্র 

জীবিত ব্যক্তি
১৯৮৫-এ জন্ম
২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বাংলাদেশী মহিলা স্প্রিন্টার
বাংলাদেশের অলিম্পিক মল্লক্রীড়াবিদ
২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে বাংলাদেশের প্রতিযোগী
অলিম্পিক মহিলা স্প্রিন্টার
২১শ শতাব্দীর বাংলাদেশী মহিলা ক্রীড়াবিদ
জ্যাক নিউম্যান

জন আলফ্রেড জ্যাক নিউম্যান (; জন্ম: ১২ নভেম্বর, ১৮৮৪ - মৃত্যু: ২১ ডিসেম্বর, ১৯৭৩) হ্যাম্পশায়ারের সাউথসী এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৬ থেকে ১৯৩০ সময়কালে প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং ও ডানহাতে বোলিংয়ে পারদর্শিতা দেখিয়েছেন জ্যাক নিউম্যান। নতুন বল হাতে আউট সুইং ও তারপর দূর্দান্ত অফ স্পিন বোলিং করতেন তিনি।

খেলোয়াড়ী জীবন 
১৯০৬ থেকে ১৯৩০ সাল পর্যন্ত দীর্ঘদিনের প্রথম-শ্রেণীর খেলোয়াড়ী জীবন চলমান ছিল জ্যাক নিউম্যানের। এ সময়ে ২৫.০২ গড়ে ২০৫৪ উইকেট দখল করেন। তন্মধ্যে ব্যক্তিগত সেরা বোলিং করেন ৯/১৩১। খেলায় দশ বা ততোধিক উইকেট ৩৫বার পেয়েছেন। ১৯২৭ সালে সমারসেটের বিপক্ষে অনুষ্ঠিত খেলায় ৮৮ রানের বিনিময়ে ১৬ উইকেট পেয়েছিলেন তিনি। তার তুলনায় মাত্র দুইজন খেলোয়াড় গ্ল্যামারগনের ডন শেফার্ড ও গ্লুচেস্টারশায়ারের জর্জ ডেনেট এতো অধিকসংখ্যক উইকেট পেয়েও ইংল্যান্ডের পক্ষে খেলার সুযোগ পাননি।

অনেকগুলো বছর তিনি ও অ্যালেক কেনেডি হ্যাম্পশায়ারের বোলিং আক্রমণ পরিচালনা করেছিলেন। তবে তেমন সফলতা পাননি। বোলিং পরিবর্তন না করে একটি খেলার তারা উভয় ইনিংস সম্পন্ন করেছিলেন।

সমগ্র খেলোয়াড়ী জীবনে ২১.৫৭ গড়ে ১৫৩৬৪ রান তুলেন। দশটি শতরানের ইনিংস খেলেন। ব্যক্তিগত সর্বোচ্চ ইনিংস খেলেন অপরাজিত ১৬৬*। এ সময়ে ৩১৮টি ক্যাচ হাতের মুঠোয় পুরেন।

১৯২১ থেকে ১৯২৮ সালের মধ্যে পাঁচ মৌসুমে ১০০০ রান ও ১০০ উইকেট লাভের ন্যায় ডাবল লাভ করেছেন। ১৯২১ সালে এ কৃতিত্ব প্রথম করেছিলেন। ১৯২৬ সালে অল-রাউন্ডারের সেরা ক্রীড়াশৈলী প্রদর্শন করেছেন গ্লুচেস্টারশায়ারের বিপক্ষে। খেলায় তিনি ৬৬ ও অপরাজিত ৪২* রানের পাশাপাশি ১৪৮ রানের বিনিময়ে ১৪ উইকেট পান।

মূল্যায়ন 
জন আর্লট সেরা খেলোয়াড়দেরকে নিয়ে গড়া তালিকায় তাকে রাখেন যারা কখনো ইংল্যান্ডের পক্ষে টেস্ট খেলার সুযোগ পাননি।

১৯২২ সালে ট্রেন্ট ব্রিজে অপ্রত্যাশিত ঘটনায় জ্যাক নিউম্যান জড়িয়ে পড়েন। বোলিং করতে অস্বীকৃতিজ্ঞাপন করায় দর্শকেরা তাকে অবরুদ্ধ করে রাখে। এরপর দলীয় অধিনায়ক সম্মানীয় এলএইচ টেনিসন তাকে মাঠ থেকে বের করে দেন।

২১ ডিসেম্বর, ১৯৭৩ তারিখে ৮৯ বছর বয়সে দক্ষিণ আফ্রিকার কেপটাউনের গ্রুট শার এলাকায় জ্যাক নিউম্যানের দেহাবসান ঘটে।

তথ্যসূত্র

আরও দেখুন 
 জেমস ল্যাংগ্রিজ
 প্রথম-শ্রেণীর ক্রিকেট
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 
 
 

১৮৮৪-এ জন্ম
১৯৭৩-এ মৃত্যু
১৯১৯ থেকে ১৯৪৫ সময়কালীন ইংরেজ ক্রিকেটার
আন্তর্জাতিক খেলাবিহীন ইংরেজ ক্রিকেটার
ইংরেজ ক্রিকেটার
ইংরেজ ক্রিকেট আম্পায়ার
প্লেয়ার্সের ক্রিকেটার
মেরিলেবোন ক্রিকেট ক্লাবের ক্রিকেটার
হ্যাম্পশায়ারের ক্রিকেটার
সি. আই. থর্নটন একাদশের ক্রিকেটার
নর্থ ভার্সাস সাউথের ক্রিকেটার
ক্যান্টারবারির ক্রিকেটার
এ.এইচ.এম. নোমান খান

এ.এইচ.এম. নোমান খান হলেন একজন বাংলাদেশী সমাজকর্মী এবং বেসরকারী সংগঠন  সেন্টার ফর ডিস্যাবিলিটি ইন ডেভেলপমেন্ট (সিডিডি)-এর প্রতিষ্ঠাতা ও চেয়ারম্যান। সামাজিক উন্নয়নে তার অসামান্য ভূমিকার জন্য ২০১০ সালে তিনি রামোন ম্যাগসেসে পুরস্কার লাভ করেছেন।।

পুরস্কার ও সম্মাননা 
নোমান খান প্রতিবন্ধীদের উন্নয়নের মূলধারায় যুক্ত করার মাধ্যমে তাদের জীবনযাত্রায় ইতিবাচক পরিবর্তন সাধনে গুরুত্বপূর্ণ ভূমিকা পালন করায় ২০১০ সালে এশিয়ার নোবেল পুরস্কার হিসেবে বিবেচ্য ফিলিপাইনভিত্তিক রামোন ম্যাগসেসে পুরস্কার লাভ করেন।

তথ্যসূত্র

বহিঃসংযোগ 
 রামোন ম্যাগসেসে পুরস্কার বিজয়ীর জীবনীতে নোমান খান।

জীবিত ব্যক্তি
রামোন ম্যাগসেসে পুরস্কার বিজয়ী
জহুরা আক্তার রেশমা

জহুরা আক্তার রেশমা (জন্ম ১১ জুলাই ১৯৯৮) একজন বাংলাদেশি মহিলা ভারোত্তোলন প্রতিযোগি, ৪৮ কেজি বিভাগে প্রতিদ্বন্দ্বিতায় এবং আন্তর্জাতিক প্রতিযোগিতায় বাংলাদেশকে প্রতিনিধিত্ব করেন।

তিনি ৪৮ কেজি বিভাগে ২০১৪ এশিয়ান গেমসে এবং মেয়েদের ৪৮ কেজি বিভাগে ২০১৪ সালের গ্রীষ্মকালীন যুব অলিম্পিকে অংশ নেন।

কর্মজীবন 
২০১৫ সালে কমনওয়েলথ জুনিয়র ও যুব ভারোত্তোলনের উভয় বিভাগে ব্রোঞ্জ জিতেছেন। ২০১৬ সালে ইন্টারন্যাশনাল কাপ ভারোত্তোলনে মেয়েদের ৬৩ কেজি ওজন শ্রেণীতে স্বর্ণপদক জিতেছেন রেশমা।

তথ্যসূত্র

বহিঃসংযোগ 

</ref>

জীবিত ব্যক্তি
১৯৯৮-এ জন্ম
বাংলাদেশী মহিলা ভারোত্তলক
এশিয়ান গেমসে বাংলাদেশের প্রতিযোগী
২০শ শতাব্দীর বাংলাদেশী নারী
২১শ শতাব্দীর বাংলাদেশী নারী
২১শ শতাব্দীর বাংলাদেশী মহিলা ক্রীড়াবিদ
বাংলাদেশ পর্যটন বোর্ড

বাংলাদেশ পর্যটন বোর্ড (বিটিবি) হলো বাংলাদেশে পর্যটন সংক্রান্ত জাতীয় সংস্থা। বাংলাদেশের রাজধানী ঢাকায় অবস্থিত সরকারি এই বোর্ডটি বাংলাদেশের পর্যটনের প্রসার ও প্রচারণায় কাজ করে এবং সাথে সাথে জাতীয়ভাবে পর্যটন সংক্রান্ত প্রয়োজনীয় প্রশিক্ষণের ব্যবস্থা করে থাকে। বেসামরিক বিমান পরিবহন ও পর্যটন মন্ত্রণালয়ের সচিব মোকাম্মেল হোসেন বর্তমানে পর্যটন বোর্ডের চেয়ারম্যান এবং জনাব জাবেদ আহমেদ (অতিরিক্ত সচিব) প্রধান নির্বাহী কর্মকর্তা হিসেবে দায়িত্ব পালন করছেন।

ইতিহাস
বাংলাদেশের পর্যটনকে প্রচার ও প্রসারের লক্ষ্যে বাংলাদেশ সরকার ২০১০ সালের জুনে ‘জাতীয় পর্যটন নীতিমালা’ পাশ করে। এরপর ১৮ই জুলাই ‘বাংলাদেশ পর্যটন বোর্ড আইন, ২০১০’ পাশ হয়। একই বছরের সেপ্টেম্বরে এই আইনের আওতায় বাংলাদেশ পর্যটন বোর্ড স্থাপিত হয়। বর্তমানে সংস্থাটির প্রধান কার্যালয় ঢাকার আগারগাঁও এ অবস্থিত। সংস্থাটি বেসামরিক বিমান পরিবহন ও পর্যটন মন্ত্রণালয়ের আওতাভুক্ত।

তথ্যসূত্র

বাংলাদেশের পর্যটন
বেসামরিক বিমান পরিবহন ও পর্যটন মন্ত্রণালয়
বাংলাদেশের সরকারি সংস্থা
২০১০-এ বাংলাদেশে প্রতিষ্ঠিত
ঢাকা ভিত্তিক সংগঠন
মহিবুল হক

মহিবুল হক হলেন একজন বাংলাদেশি সরকারি কর্মকর্তা যিনি সর্বশেষ বেসামরিক বিমান পরিবহন ও পর্যটন মন্ত্রণালয়ের সিনিয়র সচিব হিসেবে দায়িত্ব পালন করেছিলেন।

শিক্ষাজীবন
মহিবুল হক বাগেরহাট জেলার ফকিরহাট উপজেলার লখপুর গ্রামে জন্মগ্রহণ করেন। শিক্ষাজীবনের শুরুতে তিনি খুলনা সরকারী ল্যাবরেটরী স্কুলে মাধ্যমিক সম্পন্ন করেন এবং বি এল কলেজ থেকে উচ্চ মাধ্যমিক সম্পন্ন করে রাজশাহী বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। পরবর্তীতে একই বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

কর্মজীবন
কর্মজীবনের মহিবুল হক ১৯৮৫ সালে বাংলাদেশ সিভিল সার্ভিস পরীক্ষায় উত্তীর্ণ হন। ১৯৮৮ সালের ১৫ই ফেব্রুয়ারি প্রশাসন ক্যাডারে রাজশাহীতে সহকারী কমিশনার হিসেবে যোগদান করেন। পরবর্তীতে বাংলাদেশের বিভিন্ন জেলায় তিনি সহকারী কমিশনার, ১ম শ্রেণীর ম্যাজিস্ট্রেট,নেজারত ডেপুটি কালেক্টর, ভূমি অধিগ্রহণ কর্মকর্তা, উপজেলা নির্বাহী অফিসার এবং যশোর ও ঢাকা জেলার, জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন।

পরবর্তীতে তিনি ক্রমান্বয়ে জনপ্রশাসন মন্ত্রণালয়ে যুগ্মসচিব ও অতিরিক্ত সচিব হিসেবে পদোন্নতি পান এবং জনপ্রশাসন মন্ত্রণালয় থেকে সুরক্ষা সেবা বিভাগে অতিরিক্ত সচিব হিসেবে স্বরাষ্ট্র মন্ত্রণালয়ে যোগদান করেন। সর্বশেষ ২০১৮ সালের ১৬ই এপ্রিল বেসামরিক বিমান পরিবহন ও পর্যটন মন্ত্রণালয়ে সচিব হিসেবে যোগদান করেন।

ব্যক্তিগত জীবন
মহিবুল হক ব্যক্তিগত জীবনে সৈয়দা আফরোজা বেগমের সাথে বিবাহবন্ধনে আবদ্ধ হন। আফরোজা বেগম বাংলাদেশের প্রশাসন ক্যাডারের একজন কর্মকতা ছিলেন। এই দম্পত্তির একটি কন্যা সন্তান রয়েছে।

সম্মাননা ও অন্যান্য
২০১০ সালে শিক্ষাক্ষেত্রে অবদানের স্বীকৃতিস্বরূপ শিক্ষা মন্ত্রণালয় থেকে শ্রেষ্ঠ কর্মকর্তা হিসেবে স্বর্ণপদক লাভ করেন। যশোরের জেলার জেলা প্রশাসক থাকাবস্থায় তিনি যশোর কালেক্টরেট স্কুল প্রতিষ্ঠা করেন। সমাজের কল্যাণে অবদান রাখার জন্য ২০১১ সালে মাদার তেরেসা রিসার্চ কাউন্সিল কর্তৃক ‘মাদার তেরেসা স্বর্ণপদক’ লাভ করেন।

তথ্যসূত্র

জীবিত ব্যক্তি
বেসামরিক বিমান পরিবহন ও পর্যটন মন্ত্রণালয়
বাংলাদেশের সচিব
সরকারি কর্মকর্তা
রাজশাহী বিশ্ববিদ্যালয়ের প্রাক্তন শিক্ষার্থী
সরকারি ব্রজলাল কলেজের প্রাক্তন শিক্ষার্থী
চর হাজারী ইউনিয়ন

চর হাজারী বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।

আয়তন 
চর হাজারী ইউনিয়নের আয়তন ১৪.৭২ বর্গ কিলোমিটার।

জনসংখ্যা 
২০১১ সালের আদমশুমারি অনুযায়ী চর হাজারী ইউনিয়নের জনসংখ্যা ২৪,৯১১ জন।

অবস্থান ও সীমানা 
কোম্পানীগঞ্জ উপজেলার পূর্বাংশে চর হাজারী ইউনিয়নের অবস্থান। এ ইউনিয়নের উত্তরে চর পার্বতী ইউনিয়ন, পশ্চিমে বসুরহাট পৌরসভা, দক্ষিণ-পশ্চিমে চর কাঁকড়া ইউনিয়ন, দক্ষিণে রামপুর ইউনিয়ন ও মুছাপুর ইউনিয়ন এবং পূর্বে ফেনী জেলার সোনাগাজী উপজেলার চর দরবেশ ইউনিয়ন অবস্থিত।

প্রশাসনিক কাঠামো 
চর হাজারী ইউনিয়ন কোম্পানীগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
 চর হাজারী
 পশ্চিম চর হাজারী
 মধ্যম চর হাজারী
 পূর্ব চর হাজারী

শিক্ষা ব্যবস্থা 
২০১১ সালের আদমশুমারি অনুযায়ী চর পার্বতী ইউনিয়নের স্বাক্ষরতার হার ৪৮.২%। এ ইউনিয়নে ১টি কলেজ, ৫টি উচ্চ বিদ্যালয়, ৩টি মাদরাসা, ৭টি সরকারি প্রাথমিক বিদ্যালয় রয়েছে।

শিক্ষা প্রতিষ্ঠান  

<p align="center">কলেজ
 জৈতুন নাহার কাদের মহিলা কলেজ 

<p align="center">প্রাথমিক বিদ্যালয়
 চর হাজারী নুরনগর রেজিস্টার্ড বেসরকারি প্রাথমিক বিদ্যালয়
 মধ্যপূর্ব চর হাজারী রেজিস্টার্ড বেসরকারি প্রাথমিক বিদ্যালয়
 হাজারীহাট সরকারি প্রাথমিক বিদ্যালয়
 চরহাজারী জগন্নাথ সরকারি প্রাথমিক বিদ্যালয়
 পূর্ব চরহাজারী সরকারি প্রাথমিক বিদ্যালয়
 চরহাজারী এ. মজিদ সরকারি প্রাথমিক বিদ্যালয়
 চরহাজারী সরকারি প্রাথমিক বিদ্যালয়
 হাজী মাহবুবুল হক বেসরকারি প্রাথমিক বিদ্যালয়
 শান্তির হাট সরকারি প্রাথমিক বিদ্যালয়
 দক্ষিণ মধ্যম চরহাজারী সরকারি প্রাথমিক বিদ্যালয়

উল্লেখযোগ্য ব্যক্তি 
 বিগ্রেডিয়ার জেনারেল (অবঃ) শাহাদাত হোসেন চৌধুরী,
নির্বাচন কমিশনার, বাংলাদেশ নির্বাচন কমিশন।
 আ. ফ. ম. আবদুল হক,
সহকারী অধ্যাপক, আব্দুল মালেক উকিল মেডিকেল কলেজ, নোয়াখালী।
 ছায়েদুল হক,
মুক্তিযোদ্ধা।

যোগাযোগ ব্যবস্থা  

কোম্পানীগঞ্জ উপজেলা থেকে বসুরহাট এসে আবু মাঝির হাট সিএনজি স্ট্যান্ড থেকে সিএনজি কিংবা রিকসা যোগে ইউনিয়ন পরিষদে আসা যায়।

খাল ও নদী 
<p align="center">খাল ও নদীর তালিকা 

 ছোট ফেনী নদী
 মধু খাল
 ডাকাতিয়া খাল
 মরা গঙ্গা খাল
 চত্তোরিয়া খাল

হাট-বাজার 
<p align="center">হাট-বাজারের তালিকা 

 আবু মাঝির হাট
 শান্তির হাট
 হাজারী হাট

দর্শনীয় স্থান 
 কুমির প্রদর্শনী

জনপ্রতিনিধি 
<p align="center">বর্তমান পরিষদ 

 

<p align="center">প্রাক্তন চেয়ারম্যানগণের তালিকা

আরো দেখুন 
 কোম্পানীগঞ্জ উপজেলা, নোয়াখালী
 কোম্পানীগঞ্জ থানা, নোয়াখালী
 নোয়াখালী জেলা

তথ্যসূত্র

বহিঃসংযোগ 

কোম্পানীগঞ্জ (নোয়াখালী) উপজেলার ইউনিয়ন
চর কাঁকড়া ইউনিয়ন

চর কাঁকড়া বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।

আয়তন 
চর কাঁকড়া ইউনিয়নের আয়তন ১৪.৭২ বর্গ কিলোমিটার।

জনসংখ্যা 
২০১১ সালের আদমশুমারি অনুযায়ী চর কাঁকড়া ইউনিয়নের জনসংখ্যা ৩৫,৭৯৪ জন।

অবস্থান ও সীমানা 
কোম্পানীগঞ্জ উপজেলার পশ্চিমাংশে চর কাঁকড়া ইউনিয়নের অবস্থান। এ ইউনিয়নের উত্তর-পশ্চিমে সিরাজপুর ইউনিয়ন, উত্তরে বসুরহাট পৌরসভা, উত্তর-পূর্বে চর হাজারী ইউনিয়ন, পূর্বে রামপুর ইউনিয়ন, দক্ষিণে ও দক্ষিণ-পশ্চিমে চর ফকিরা ইউনিয়ন এবং পশ্চিমে কবিরহাট উপজেলার ধানশালিক ইউনিয়ন অবস্থিত।

প্রশাসনিক কাঠামো  

চর কাঁকড়া ইউনিয়ন কোম্পানীগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
 চর কাঁকড়া
 পশ্চিম চর কাঁকড়া
 পূর্ব চর কাঁকড়া
 দক্ষিণ চর কাঁকড়া

শিক্ষা ব্যবস্থা 
২০১১ সালের আদমশুমারি অনুযায়ী চর কাঁকড়া ইউনিয়নের স্বাক্ষরতার হার ৫৩.৬%। এ ইউনিয়নে ৪টি উচ্চ বিদ্যালয়, ২টি মাদরাসা, ১২টি সরকারি প্রাথমিক বিদ্যালয় রয়েছে।

শিক্ষা প্রতিষ্ঠান  

<p align="center">প্রাথমিক বিদ্যালয়
 দক্ষিণ পূর্ব চরকাঁকড়া সরকারি প্রাথমিক বিদ্যালয়
 পূর্ব চরকাঁকড়া সরকারি প্রাথমিক বিদ্যালয়
 চরকাঁকড়া ১নং সরকারি প্রাথমিক বিদ্যালয়
 দক্ষিণ পশ্চিম চরকাঁকড়া সরকারি প্রাথমিক বিদ্যালয়
 পেশকারহাট সরকারি প্রাথমিক বিদ্যালয়
 মধ্য চরকাঁকড়া সরকারি প্রাথমিক বিদ্যালয়
 চরকাঁকড়া ২নং সরকারি প্রাথমিক বিদ্যালয়
 পশ্চিম চরকাঁকড়া সরকারি প্রাথমিক বিদ্যালয়
 উত্তর চরকাঁকড়া সরকারি প্রাথমিক বিদ্যালয়
 মধ্য পশ্চিম চরকাঁকড়া সরকারি প্রাথমিক বিদ্যালয়
 নাজিরহাট এ মালেক সরকারি প্রাথমিক বিদ্যালয়
 উত্তর পূর্বচর কাঁকড়া রেজিস্টার্ড বেসরকারি প্রাথমিক বিদ্যালয়
 মধ্য পূর্ব চর কাঁকড়া রেজিস্টার্ড বেসরকারি প্রাথমিক বিদ্যালয়
 পশ্চিম চরকাঁকড়া শহীদ বীর মুক্তিযোদ্ধা সিদ্দিক উল্যা রেজিস্টার্ড বেসরকারি প্রাথমিক বিদ্যালয়
 সমরত বানু সরকারি প্রাথমিক বিদ্যালয়

উল্লেখযোগ্য ব্যক্তি 
 ডাঃ আবদুল হালিম
সাবেক মেয়র, বসুরহাট পৌরসভা।

যোগাযোগ ব্যবস্থা  

কোম্পানীগঞ্জ উপজেলা থেকে বাস বা সিএনজি যোগে চরকাঁকড়া ইউনিয়নে আসা যায়।

খাল ও নদী 
<p align="center">খাল ও নদীর তালিকা 

 চাপরাশি খাল
 রূপনগর খাল
 রাস্তার মাথা খাল
 টেকের বাজার খাল
 চর কালী–চর কাঁকড়া যৌথ খাল

হাট-বাজার 
<p align="center">হাট-বাজারের তালিকা 

 পেশকার হাট
 টেকের বাজার
 নতুন বাজার

দর্শনীয় স্থান

জনপ্রতিনিধি 
<p align="center">বর্তমান পরিষদ

আরও দেখুন 
 কোম্পানীগঞ্জ উপজেলা, নোয়াখালী
 কোম্পানীগঞ্জ থানা, নোয়াখালী
 নোয়াখালী জেলা

তথ্যসূত্র

বহিঃসংযোগ 

কোম্পানীগঞ্জ (নোয়াখালী) উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ